
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση του Διατμηματικού Προγράμματος Με¬ 
ταπτυχιακών Σπουδών (ΔΠΜΣ) των Τμημάτων 
Μουσικών Σπουδών και Τεχνών Ήχου και Εικόνας 
της Σχολής Μουσικής και Οπτικοακουστικών Τε¬ 
χνών του Ιονίου Πανεπιστημίου, με τίτλο «Τέχνες 
και Τεχνολογίες του Ήχου» (5οηίε Αγϊ 5 3πά Αυάίο 
Τθ<±ποΙθ9ίθ5 - 50Ν.ΑΚΤ5) 

2 Επανίδρυση του Διιδρυματικού Προγράμματος 
Μεταπτυχιακών Σπουδών (Π.Μ.Σ.) του Τμήματος 
Ιστορίας, της Σχολής Ιστορίας και Μετάφρασης - 
Διερμηνείαςτου Ιονίου Πανεπιστημίου σε συνερ¬ 
γασία με το Τμήμα Διοίκησης Επιχειρήσεων και 
Οργανισμών της Σχολής Διοίκησης και Οικονο¬ 
μίας του Τ.Ε.Ι. Πελοποννήσου, με τίτλο «ΙΣΤΟΡΙΚΗ 
ΔΗΜΟΓΡΑΦΙΑ». 


ΑΠΟΦΑΣΕΙΣ 

Αριθμ. 2279 _ (1) 

Ίδρυση του Διατμηματικού Προγράμματος Με¬ 
ταπτυχιακών Σπουδών (ΔΠΜΣ) των Τμημάτων 
Μουσικών Σπουδών και Τεχνών Ήχου και Εικό¬ 
νας της Σχολής Μουσικής και Οπτικοακουστικών 
Τεχνών του Ιονίου Πανεπιστημίου, με τίτλο «Τέ¬ 
χνες και Τεχνολογίες του Ήχου» (5οηίο ΑΠδ 3πά 
ΑυάίοΤθεήποΙοςιίθδ - 50Ν.ΑΡΤ$) 

Η ΣΥΓΚΛΗΤΟΣ 

ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Το π.δ. 83/1984 «Περί ιδρύσεως Πανεπιστημίου Αι¬ 
γαίου, Ιονίου Πανεπιστημίου και Πανεπιστημίου Θεσ¬ 
σαλίας». 

2. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως των 
άρθρων 32 και 85 παρ. 2α. 

3. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 


της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

4. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29-9-2017 «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-Λοι- 
πά θέματα», β) 203446/Ζ1/22-11-2017 «Διευκρινίσεις 
σχετικά με την εφαρμογή διατάξεων του ν. 4485/2017 (Α' 
114), και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρ¬ 
μογή των διατάξεων του ν.4485/2017 (ΑΊ 14) για θέματα 
μεταπτυχιακών σπουδών». 

5. Τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

6. Τις διατάξεις του ν.4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν 

7. Τιςδιατάξειςτου ν. 3374/2005 και ιδίωςτα άρθρα 14 
και 15 (ΦΕΚ 189/τ.Α'/2.8.2005) «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων. Παράρτημα διπλώ¬ 
ματος», όπως τροποποιήθηκε και ισχύει. 

8. Την αριθμ. πρωτ. 197083/Ζ1 /04-12-2015 (Α.Π. Ι.Π.: 
3075/04-12-2015) διαπιστωτική πράξη του Υπουργού 
και της Αναπληρώτριας Υπουργού Παιδείας, Έρευνας 
και Θρησκευμάτων περί διορισμού του Καθηγητή του 
Τμήματος Πληροφορικήςτης Σχολής Επιστήμηςτης Πλη¬ 
ροφορίας και Πληροφορικής του Ιονίου Πανεπιστημίου, 
Βασιλείου Χρυσικόπουλου του Κωνσταντίνου, ως Πρύτα¬ 
νη του Ιονίου Πανεπιστημίου (ΑΔΑ: ΩΖ744653ΠΣΊ03). 

9. Το ΦΕΚ2818/23-12-2015 τ. Β', στο οποίο δημοσιεύ¬ 
τηκε η έγκριση της υπ'αριθμ. πρωτ. Ι.Π. 3130/07-12-2015 
απόφασης του Πρύτανη περί ορισμού των Αναπληρω¬ 
τών Πρύτανη του Ιονίου Πανεπιστημίου. 

10. Το ΦΕΚ 523/16-02-2018, τ.Β', στο οποίο δημοσι- 
εύθηκε η υπ'αριθ. πρωτ.: 497/06-02-2018 απόφαση του 
Πρύτανη που αφορά στην τροποποίηση της υπ'αριθ. 
πρωτ. Ι.Π.: 3130/07-12-2015 απόφασης του Πρύτανη του 
Ιονίου Πανεπιστημίου, περί ορισμού των Αναπληρωτών 
πρύτανη, μεταβίβασης σε αυτούς αρμοδιοτήτων και κα¬ 
θορισμού της σειράς αναπλήρωσης του Πρύτανη (ΦΕΚ 
2818/23-12-2015, τ. Β'), ως ακολούθως: Ορίζουμε τον 
Αναπληρωτή πρύτανη Διεθνών και Δημοσίων Σχέσεων 

και Διασφάλισης Ποιότητας του Ιδρύματος, Καθηγητή 
του Τμήματος Μουσικών Σπουδών, της Σχολής Μουσι¬ 
κής και Οπτικοακουστικών Τεχνών, Ιωσήφ Παπαδάτο 
του Σταύρου, με αριθ. ΑΔΤ: X 571300, να εκτελεί και χρέη 
Αντιπρύτανη Έρευνας και Διά Βίου Εκπαίδευσης στο Ιό- 
νιο Πανεπιστήμιο. 

11. Την αριθ. πρωτ. Ι.Π.: 4542/06-12-2017 Απόφαση που 
αφορά στην Ανασυγκρότηση της Πανεπιστημιακής Συ¬ 
γκλήτου ακαδ. έτους 2017-2018 (ΑΔΑ: Ω0ΣΧ46Ψ8ΝΨ-Ν9Ε). 

12. Το απόσπασμα πρακτικού της Συνέλευσης του Τμή¬ 
ματος Μουσικών Σπουδών του Ιονίου Πανεπιστημίου 
(συνεδρίαση 9η /01.03.2018). 

13. Το απόσπασμα πρακτικού της Συνέλευσης του 
Τμήματος Τεχνών Ήχου και Εικόνας του Ιονίου Πανεπι¬ 
στημίου (συνεδρίαση 9η/28.02.2018). 

14. Το απόσπασμα πρακτικού της Επιτροπής Μεταπτυ¬ 
χιακών Σπουδών του Ιονίου Πανεπιστημίου (συνεδρίαση 
1 η/20-03-2018). 

15. Το απόσπασμα πρακτικού της Συγκλήτου του Ιονί- 
ου Πανεπιστημίου (συνεδρίαση 12η/28-03-2018). 

16. Το Ειδικό Πρωτόκολλο Συνεργασίας μεταξύ των 
συνεργαζόμενωνΤμημάτων Μουσικών Σπουδών καιΤε- 
χνών Ήχου και Εικόνας της Σχολής Μουσικής και Οπτικα- 
οκουστικών Τεχνών του Ιονίου Πανεπιστημίου, 

17. Το αριθμ. πρωτ. 1342/05-07-2012 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
εξωτερική αξιολόγηση του Τμήματος Μουσικών Σπου¬ 
δών και το υπ'αριθμ. 1378/05-05-2014 για την αξιολό¬ 
γηση τουΤμήματοςΤεχνών Ήχου και Εικόναςτου Ιονίου 
Πανεπιστημίου, αντίστοιχα. 

18. Το γεγονός ότι από την εφαρμογή των διατάξε¬ 
ων της παρούσας απόφασης δεν προκαλείται πρόσθε¬ 
τη δαπάνη εις βάρος του τακτικού προϋπολογισμού ή 
την κρατική επιχορήγηση του Ιονίου Πανεπιστημίου, 
αποφασίζουμε: 

Την ίδρυση από το ακαδημαϊκό έτος 2018-2019 του 
Διατμηματικού Προγράμματος Μεταπτυχιακών Σπου¬ 
δών (ΔΠΜΣ) «Τέχνες και Τεχνολογίες του Ήχου» (5οπίε 
ΑιΤ5 3πό ΑυςΙίοΤθςΙ-ιηοΙοςίθδ) τωνΤμημάτων Μουσικών 
Σπουδών και Τεχνών Ήχου και Εικόνας της Σχολής Μου¬ 
σικής και Οπτικοακουστικών Τεχνών του Ιονίου Πανεπι¬ 
στημίου, ως ακολούθως: 

Άρθρο 1 

Γενικές Διατάξεις 

ΤαΤμήματα Μουσικών Σπουδών και Τεχνών Ήχου και 
Εικόνας της Σχολής Μουσικής και Οπτικοακουστικών 
Τεχνών του Ιονίου Πανεπιστημίου θα οργανώσουν από 
κοινού και θα λειτουργήσουν από το ακαδημαϊκό έτος 
2018-2019 Διατμηματικό Πρόγραμμα Μεταπτυχιακών 
Σπουδών (ΔΠΜΣ) με τίτλο «Τέχνες και Τεχνολογίες του 
Ήχου» (5οηίε ΑιΤε 3πά Αυόίο ΤθεΓιποΙοςίοε), σύμφωνα 
με τις διατάξεις της απόφασης αυτής και τις διατάξεις 
του ν. 4485/2017. 

Άρθρο 2 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπου¬ 
δών «Τέχνες και Τεχνολογίες του Ήχου», έχει ως αντικεί¬ 


μενο την καλλιέργεια και την εξειδίκευση στο πεδίο της 
εφαρμογής των σύγχρονων τεχνολογιών της εγγραφής- 
επεξεργασίας-αναπαραγωγής του ήχου στην τέχνη και 
στην παραγωγή. 

Σκοπός του ΔΠΜΣ είναι η παροχή εξειδίκευσης στη 
διαθεματική επιστημονική και καλλιτεχνική περιοχή που 
προκύπτει από την τομή των πεδίων της ηλεκτρονικής 
τεχνολογίας του ήχου, της τέχνης του ήχου και της μου¬ 
σικής παραγωγής. Η εξειδίκευση αυτή παρέχεται υπό το 
πρίσμα δύο διαφορετικών εκπαιδευτικών αξόνων και 
προσεγγίσεων υλοποίησης. Η πρώτη αφορά σε (ήδη ή 
εν δυνάμει) ερευνητές/καλλιτέχνες, οι οποίοι επιθυμούν 
να ενσωματώσουν στη δημιουργική τους ικανότητα με¬ 
θόδους, υλικό και αισθητικές που αναπτύσσονται του¬ 
λάχιστον έξι δεκαετίες τώρα με βάση την ηλεκτρονική 
και ψηφιακή τεχνολογία του ήχου. Ο δεύτερος άξονας 
εξειδίκευσης απευθύνεται σε (ήδη ή εν δυνάμει) επι¬ 
στήμονες ή/και καλλιτέχνες, οι οποίοι στοχεύουν στη 
δραστηριοποίησή τους στα πεδία της δημιουργικής οι¬ 
κονομίας που αναπτύσσονται στη βάση της σύγχρονης 
ηχητικής τεχνολογίας και των διαρκώς επεκτεινόμενων 
εφαρμογών της στην βιομηχανία της μουσικής και γενι¬ 
κότερα της οπτικοακουστικής παραγωγής, όπως ο καλ¬ 
λιτεχνικός ή εφαρμοσμένος ηχητικός σχεδιασμός (π.χ. 
κινηματογράφος, βιντεο-παιχνίδια, παραστατικές τέχνες, 
διαφήμιση, εικονικά περιβάλλοντα/εγκαταστάσεις κ.α.) 
και η παραγωγή προϊόντων διακίνησης μουσικού περι¬ 
εχομένου (π.χ. δισκογραφία, διαδίκτυο κ.λπ.), χρησιμο¬ 
ποιώντας και εξελίσσοντας τις τρέχουσες τεχνολογικές 
δυνατότητες και προσφέροντας, με τρόπο ουσιαστικό, 
εφόδια ευρηματικής απασχόλησης και καινοτομικών 
προοπτικών στους παραπάνω τομείς. 

Άρθρο 3 

ΜεταπτυχιακόςΤίτλος 

Το ΔΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στις «Τέχνες και τις Τεχνολογίες του Ήχου» (5οηίς 
ΑιΤ 5 3πό ΑυόίοΤθςΓιποΙοςίθε) με τις εξής ειδικεύσεις: α) 
Ηλεκτροακουστική Καλλιτεχνική Δημιουργία β) Εφαρ¬ 
μοσμένη Ηχητική Παραγωγή. 

Άρθρο 4 

Κατηγορίες πτυχιούχων εισακτέων 
Στο ΔΠΜΣ θα γίνονται δεκτοί κάτοχοι τίτλου πρώ¬ 
του κύκλου σπουδών Α.Ε.Ι. της ημεδαπής ή ομοταγών 
ιδρυμάτων της αλλοδαπής σύμφωνα με τις διατάξεις 
του άρθρου 34 του ν.4485/2017, το πτυχίο των οποίων 
έχει σχέση με: 

α) την τέχνη του ήχου και την μουσική τέχνη και επι¬ 
στήμη, όπως πτυχιούχοι τμημάτων Μουσικών Σπουδών 
ή Μουσικής Επιστήμης και Τέχνης ή Τεχνών Ήχου και 
Εικόνας ή ΟπτικοακουστικώνΤεχνών ή Κινηματογράφου, 
β) την τεχνολογία του ήχου, όπως πτυχιούχοι τμημά¬ 
των Μουσικής Τεχνολογίας και Ακουστικής, Φυσικής, 
Πληροφορικής, Ηλεκτρονικής ή Ηλεκτρολογίας ή Τεχνο¬ 
λογίας Ήχου και Διπλωματούχοι Μηχανικοί Τμημάτων 
Πολυτεχνικών Σχολών ή Σχολών Αρχιτεκτονικής, 
γ) την εφαρμογή της τέχνης και της τεχνολογίας του 
ήχου σε ποικίλα πεδία (π.χ. ψυχαγωγίας, μαζικής επικοί- 

νωνίας, πολιτισμού κ.λπ.), όπως πτυχιούχοι τμημάτων 
Διαχείρισης Πολιτισμικού Περιβάλλοντος και Νέων Τε¬ 
χνολογιών ή ΠολιτισμικήςΤεχνολογίας και Επικοινωνίας 
ή Κινηματογράφου ή Μέσων Μαζικής Ενημέρωσης. 

Κατ' εξαίρεση, είναι δυνατή η εισαγωγή στο ΔΠΜΣ 
αποφοίτων τμημάτων λοιπών γνωστικών πεδίων, υπό 
την απαραίτητη προϋπόθεση ότι μπορούν να αποδεί¬ 
ξουν επαγγελματική ή δημιουργική/καλλιτεχνική δρα¬ 
στηριότητα σχετική με το αντικείμενο του ΔΠΜΣ, καθώς 
και ότι μπορούν να ανταποκριθούν στις εκπαιδευτικές 
του απαιτήσεις. 

Άρθρο 5 

Χρονική διάρκεια 

Η χρονική διάρκεια σπουδών για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα.Το πρόγραμμα είναι πλήρους φοίτησης και 
δεν παρέχεται η δυνατότητα μερικής φοίτησης στους 
υποψηφίους προς ένταξη. 

Άρθρο 6 

Πρόγραμμα Σπουδών 

Το πρόγραμμα σπουδών οργανώνεται σε τρία (3) ακα¬ 
δημαϊκά εξάμηνα (Α', Β' και Γ') και περιλαμβάνει κατά τα 
δύο πρώτα εξάμηνα την παρακολούθηση ενός συνόλου 
Εκπαιδευτικών Ενοτήτων (ιηοάυΙθ5) και κατά το τρίτο 
εξάμηνο σπουδών την εκπόνηση διπλωματικής εργα¬ 
σίας. Η παρακολούθηση των Εκπαιδευτικών Ενοτήτων 
συνίσταται στον συνδυασμό θεωρητικής παρουσίασης 
εννοιών και εργαστηριακής εξάσκησης, καθώς και στην 
εκπόνηση ατομικών ή ομαδικών εργασιών από τους με¬ 
ταπτυχιακούς φοιτητές. Η εκπόνηση της διπλωματικής 
εργασίας είναι υποχρεωτική. Το σύνολο των πιστωτικών 
μονάδων ανά ακαδημαϊκό εξάμηνο, καθώς και των μονά¬ 


δων που αντιστοιχούν στην εκπόνηση της διπλωματικής 
εργασίας είναι τριάντα (30). 

Το σύνολο των πιστωτικών (Ε(ΙΤ5) μονάδων για την 
απόκτηση του ΜΔΕ ανέρχεται σε ενενήντα (90). Βασική 
γλώσσα του ΔΠΜΣ είναι τα Ελληνικά και δευτερεύουσα 
τα Αγγλικά. Η συγγραφή της Διπλωματικής Εργασίας 
μπορεί να γίνει στα Ελληνικά ή/και στα Αγγλικά. 

Η παρακολούθηση των Εκπαιδευτικών Ενοτήτων 
πραγματοποιείται διά ζώσης. Εξαίρεση από την διά ζώ- 
σης παρακολούθηση μπορεί να αποτελέσει η πραγμα¬ 
τοποίηση μικρού μέρους των Εκπαιδευτικών Ενοτήτων 
(σε ποσοστό μικρότερο του 30% του συνόλου εκπαιδευ¬ 
τικού έργου) και μέρους των σεμιναρίων. Στις ανωτέρω 
περιπτώσεις, μπορεί να χρησιμοποιηθεί πλατφόρμα 
σύγχρονης τηλε-εκπαίδευσης. 

Το πρόγραμμα σπουδών στο Α'εξάμηνο περιλαμβάνει 
την υποχρεωτική παρακολούθηση πέντε (5) Εκπαιδευ¬ 
τικών Ενοτήτων: δύο (2) Υποχρεωτικών Κορμού (Υ1 και 
Υ2), δύο (2) Ειδίκευσης (Α.1, και Α.2 για την Α'ειδίκευση 
και Β.1 και Β.2 για την αντίστοιχη Β') και μίας (1) της Ειδί¬ 
κευσης που δεν έχει επιλεγεί (ΕΑ.1 ή ΕΒ.1).Στο Β'εξάμηνο 
σπουδών περιλαμβάνεται η υποχρεωτική εκπόνηση της 
ερευνητικής εργασίας (η ολοκλήρωση της οποίας αντι¬ 
στοιχεί σε 12 Ε(ΙΤ5 πιστωτικές μονάδες), καθώς επίσης 
και παρακολούθηση τριών (3) επιπλέον Εκπαιδευτικών 
Ενοτήτων: δύο 

(2) Ειδίκευσης (Α.3 και ΕΑ2 που επιλέγεται έκτων Α.4 
και Α.5 για την Α'ειδίκευση και Β.3 και ΕΒ.2που επιλέγεται 
εκ των Β.4 και Β.5 για την Β' ειδίκευση) και μίας (1) εκ των 
τριών Εκπαιδευτικών Ενοτήτων της Ειδίκευσης που δεν 
έχει επιλεγεί (ΕΑ.3 ή ΕΒ.3). 

Οι Εκπαιδευτικές Ενότητες του προγράμματος σπου¬ 
δών και η κατανομή τους ανά ακαδημαϊκό εξάμηνο και 
ανά ειδίκευση, έχουν ως εξής. 


Α'εξάμηνο 

Ειδίκευση Α 


Ειδίκευση Β 

ΥΙ 

Ήχος και Τέχνη (6 Ε(ΙΤ5) 

Υ1 

Υ2 

Μουσική Πληροφορική (6 Ε(ΙΤ5) 

Υ2 

Α.Ι 

Σύνθεση Ηλεκτροακουστικής Μουσικής (6 Ε(ΙΤ5) 

ΕΒ.1 (Επιλογή ενός έκτων δύο) 

Α.2 

Ηχητικός Σχεδιασμός (6 Ε(ΙΤ5) 

ΕΑ.Ι (Επιλογή ενός έκτων 
δύο) 

Τεχνική και Τεχνολογία της Ηχογράφησης (6 

Β.1 

Ε(ΙΤ5) 


Ακουστική - ΨηφιακόςΉχος (6 Ε(ΙΤ5) 

Β.2 

Β'εξάμηνο 

Ειδίκευση Α 


Ειδίκευση Β 

Υ3 

Ερευνητική Εργασία (12 Ε(ΙΤ5) 

Υ3 

Α.3 

Ραδιοφωνική Ηχητική Τέχνη (6 Ε(ΙΤ5) 

ΕΒ.3 

(Επιλογή ενός εκ των τριών) 

ΕΑ.2 

(Επιλονή 
ενός έκτων δύο) 

Α.4 

Διαδραστικά Ηχητικά Περιβάλλοντα (6 Ε(ΙΤ5) 

Α.5 

Σχεδιασμός Λογισμικού Ηχητικής Επεξεργασίας 
(6 Ε(ΙΤ5) 

ΕΑ.3 (Επιλονή ενός εκ των τριών) 

Μουσική Παραγωγή (6 Ε(ΙΤ5) 

Β.3 

Ηχητική Επένδυση (6 Ε(ΙΤ5) 

Β.4 

ΕΒ.2 

(Επιλογή 
ενός έκτων 
δύο) 

Ακουστικός Σχεδιασμός Χώρων και Ηλεκτροα- 
κουστικών Εγκαταστάσεων(6 Ε(ΙΤ5) 

Β.5 

Γ'εξάμηνο 


Υ4 Διπλωματική Εργασία (30 Ε(ΙΤ5) 

Υ4 

Υπόμνημα: 

Ειδίκευση Α: «Αυτόνομη Καλλιτεχνική Ηχητική Δημιουργία» 

Ειδίκευση Β: «Εφαρμοσμένη Ηχητική Παραγωγή» 

Υ: Υποχρεωτική Εκπαιδευτική Ενότητα Κορμού 

Α: Εκπαιδευτική Ενότητα Ειδίκευσης Α 

Β: Εκπαιδευτική Ενότητα Ειδίκευσης Β 

ΕΑ: Εκπαιδευτική Ενότητα Επιλογής Ειδίκευσης Α 

ΕΒ: Εκπαιδευτική Ενότητα Επιλογής Ειδίκευσης Β 



Τροποποίηση του προγράμματος σπουδών και ανακα¬ 
τανομή των Εκπαιδευτικών Ενοτήτων μεταξύ των εξαμή¬ 
νων μπορεί να γίνει με αποφάσεις των αρμοδίων συλλο¬ 
γικών οργάνων. Οι σχετικές διαδικασίες περιλαμβάνονται 
στον Κανονισμό Μεταπτυχιακών Σπουδών του ΔΠΜΣ. 

Άρθρο 7 

Αριθμός εισακτέων 

Ο αριθμός των εισακτέων στο ΔΠΜΣ ορίζεται κατ'ανώ¬ 
τατο όριο σε τριάντα (30) άτομα κατ' έτος (δεκαπέντε 
φοιτητές ανά ειδίκευση). Με απόφαση των αρμόδιων 
συλλογικών οργάνων, ορίζεται ο αριθμός των εισακτέων 
στο πρόγραμμα κατά ακαδημαϊκό έτος, μέχρι του ανω¬ 
τέρω μέγιστου ορίου. 

Άρθρο 8 

Προσωπικό 

Στο ΔΠΜΣ θα απασχοληθούν μέλη Δ.Ε.Π. και Ε.Ε.Π., 
Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π. των 
Τμημάτων Μουσικών Σπουδών και Τεχνών Ήχου και 
Εικόνας, ή διδάσκοντες σύμφωνα με το π.δ. 407/1980 
(ΑΊ12) ή το άρθρο 19 του ν. 1404/1983 (ΑΊ 73) ή την παρ. 
7 του άρθρου 29 του ν. 4009/2011., ή μέλη Δ.Ε.Π. άλλων 
Τμημάτων του ιδίου Α.Ε.Ι ή άλλων Α.Ε.Ι ή ερευνητών από 
ερευνητικά κέντρα της ημεδαπής, όπως επίσης καταξι¬ 
ωμένοι επιστήμονες της αλλοδαπής που έχουν θέση ή 
προσόντα καθηγητή ή ερευνητή σε ερευνητικό κέντρο, 
καλλιτέχνες ή επιστήμονες αναγνωρισμένου κύρους με 
εξειδικευμένεςγνώσεις ή σχετική εμπειρία στο γνωστικό 
αντικείμενο του ΔΠΜΣ, για την κάλυψη εκπαιδευτικών 
αναγκών του, σύμφωνα με τις διατάξεις του άρθρου 36 
του ν. 4485/2017. 

Άρθρο 9 

Υλικοτεχνική Υποδομή 

Για τη λειτουργία του ΔΠΜΣ θα χρησιμοποιηθεί μέρος 
της υπάρχουσας υλικοτεχνικής υποδομής των δύο Τμη- 
μάτων, όπως (ενδεικτικά): α) το εργαστήριο ηχογραφή¬ 
σεων του Τμήματος Μουσικών Σπουδών β)το στούντιο 
ήχου τουΤμήματοςΤεχνώνΉχου και Εικόνας γ) αίθουσες 
διδασκαλίας των δύο Τμημάτων. 

Άρθρο 10 

Διάρκεια λειτουργίας 

Το ΔΠΜΣ θα λειτουργήσει για οκτώ (8) έτη, από το 
ακαδημαϊκό έτος 2018-2019 μέχρι και το ακαδημαϊκό 
έτος 2025 - 2026. 


Άρθρο 11 

Χρηματοδότηση -Κόστος Λειτουργίας 
Σύμφωνα με το άρθρο 37 του ν. 4485/2017 το 70% του 
ετήσιου κόστους λειτουργίας του ΔΠΜΣ που αφορά στις 
λειτουργικές δαπάνες εκτιμάται στο ποσό 36.690,00€ και 
αναλύεται σε κατηγορίες δαπανών ως εξής: 


Κατηγορίες Λειτουργικών Εξόδων 

Ποσά σε€ 

Δαπάνες εξοπλισμού και Δαπάνες Λογισμικού 

3.000,00 

Δαπάνες χορήγησης υποτροφιών σε μεταπτυ¬ 
χιακούς φοιτητές 

2.700,00 

Δαπάνες αναλωσίμων 

500,00 

Δαπάνες Μετακινήσεων Διδασκόντων του 
Π.Μ.Σ. 

2.000,00 

Δαπάνες Μετακινήσεων φοιτητών του Π.Μ.Σ. 
για εκπαιδευτικούς σκοπούς 

2.500,00 

Αμοιβές διδασκαλίας τακτικού προσωπικού 
του Α.Ε.Ι. 

10.800,00 

Αμοιβές έκτακτου διδακτικού προσωπικού 
των Α.Ε.Ι. που συμμετέχουν στην οργάνωση 
του Π.Μ.Σ. 

0,00 

Αμοιβές διδασκαλίας εξωτερικών συνεργατών 
από την ημεδαπή ή την αλλοδαπή (παρ. 5 άρ¬ 
θρο 36 ν. 4485/2017) 

10.000,00 

Αμοιβές διοικητικής και τεχνικής υποστήριξης 

5.000,00 

Λοιπές Δαπάνες (έξοδα δημοσιότητας, προβο¬ 
λής, αγοράς εκπαιδευτικού υλικού, οργάνωσης 
συνεδρίου, δαπάνες εργασιών πεδίου) 

3.190,00 

ΣΥΝΟΛΟ ΕΞΟΔΩΝ 

39.690,00 


Το 30% του ετησίου κόστους λειτουργίας του ΔΠΜΣ 
αφορά στην κάλυψη λειτουργικών εξόδων του Ιδρύμα¬ 
τος και εκτιμάται στο ποσό των 17.010,00€. 

Το κόστος λειτουργίας του ΔΠΜΣ θα καλύπτεται από 
τέλη φοίτησης, τα οποία ανέρχονται στο ποσό των 2.700 
ευρώ. 

Τα τέλη φοίτησης θα λειτουργούν ανταποδοτικά προς 
τους φοιτητές. Εφόσον υπάρξουν πρόσθετες παροχές 
(όπως π.χ. χορηγίες ή δωρεές), αυτές θα διατεθούν στο¬ 
χεύοντας είτε στην μείωση των τελών εγγραφής, είτε 
στην ενδυνάμωση των υλικοτεχνικών υποδομών. 

Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 

Σπουδών καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 26 Ιουνίου 2018 
Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 


Αριθμ. 2285 _ (2) 

Επανίδρυση του Διιδρυματικού Προγράμματος 
Μεταπτυχιακών Σπουδών (Π.Μ.Σ.) τουΤμήματος 
Ιστορίας, της Σχολής Ιστορίας και Μετάφρασης - 
Διερμηνείαςτου Ιονίου Πανεπιστημίου σε συνερ¬ 
γασία με το Τμήμα Διοίκησης Επιχειρήσεων και 
Οργανισμών της Σχολής Διοίκησης και Οικονο¬ 
μίας του Τ.Ε.Ι. Πελοποννήσου, με τίτλο «ΙΣΤΟΡΙ¬ 
ΚΗ ΔΗΜΟΓΡΑΦΙΑ». 

Η ΣΥΓΚΛΗΤΟΣ 

ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Το π.δ. 83/1984 «Περί ιδρύσεως Πανεπιστημίου Αι¬ 
γαίου, Ιονίου Πανεπιστημίου και Πανεπιστημίου Θεσ¬ 
σαλίας». 

2. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως των 
άρθρων 32 και 85 παρ. 2α. 

3. Την Υπουργική Απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

4. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29-9-2017 «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-Λοι- 
πά θέματα», β) 203446/Ζ1/22-11-2017 «Διευκρινήσεις 
σχετικά με την εφαρμογή διατάξεων του ν. 4485/2017 (Α' 
114), και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρ¬ 
μογή των διατάξεων του ν.4485/2017 (ΑΊ 14) για θέματα 
μεταπτυχιακών σπουδών». 

5. Τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

6. Τιςδιατάξειςτου ν.4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τιςδιατάξειςτου ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/2.8.2005) «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων. Παράρτημα διπλώ¬ 
ματος», όπως τροποποιήθηκε και ισχύει. 

8. Τη με αριθμ. 52774/Β7 (ΦΕΚ 835 Β /21.6.2005) 


υπουργική απόφαση, όπως τροποποιήθηκε με τις με 
αριθμ. 113939 π.έ./Β7/30-1 -2007 (ΦΕΚ 214 Β722.2.2007) 
και 26150/Β7/28-2-2008 (ΦΕΚ 379 Β76-3-2008) υπουρ¬ 
γική απόφαση και με αριθμ. 159875/Β7 (ΦΕΚ 2733 Β'/ 
13-10-2014). 

9. Την με αριθ. πρωτ. 197083/Ζ1 /04-12-2015 (αριθ. 
πρωτ. Ι.Π.: 3075/04-12-2015) διαπιστωτική πράξη του 
Υπουργού και της Αναπληρώτριας Υπουργού Παιδεί¬ 
ας, Έρευνας και Θρησκευμάτων, περί διορισμού του 
Καθηγητή του Τμήματος Πληροφορικής της Σχολής 
Επιστήμης της Πληροφορίας και Πληροφορικής του 
Ιονίου Πανεπιστημίου, Βασιλείου Χρυσικόπουλου του 
Κωνσταντίνου, ως Πρύτανη του Ιονίου Πανεπιστημίου, 
(ΑΔΑ: ΩΖ744653ΠΣ-103). 

10. Το ΦΕΚ 2818/23-12-2015 τ. Β' στο οποίο δημοσιεύ¬ 
τηκε η έγκριση της υπ' αριθ. πρωτ. Ι.Π.: 3130/07-12-2015 
απόφασης του Πρύτανη, περί ορισμού των Αναπληρω¬ 
τών Πρύτανη του Ιονίου Πανεπιστημίου. 

11. Το ΦΕΚ 523/16-02-2018, τ. Β', στο οποίο δημοσι- 
εύθηκε η υπ' αριθ. πρωτ.: 497/06-02-2018 Απόφαση του 
Πρύτανη που αφορά στην τροποποίηση της υπ' αριθ. 
πρωτ. Ι.Π.: 3130/07-12-2015 Απόφασης του Πρύτανη του 
Ιονίου Πανεπιστημίου, περί ορισμού των Αναπληρωτών 
πρύτανη, μεταβίβασης σε αυτούς αρμοδιοτήτων και κα¬ 
θορισμού της σειράς αναπλήρωσης του Πρύτανη (ΦΕΚ 
2818/23-12-2015, τ. Β'), ως ακολούθως: Ορίζουμε τον 
Αναπληρωτή πρύτανη Διεθνών και Δημοσίων Σχέσεων 
και Διασφάλισης Ποιότητας του Ιδρύματος, Καθηγητή 
του Τμήματος Μουσικών Σπουδών, της Σχολής Μουσι¬ 
κής και Οπτικοακουστικών Τεχνών, Ιωσήφ Παπαδάτο 
του Σταύρου, με αριθ. ΑΔΤ : X 571300, να εκτελεί και 
χρέη Αντιπρύτανη Έρευνας και Διά Βίου Εκπαίδευσης 
στο Ιόνιο Πανεπιστήμιο. 

12. Την αριθμ. πρωτ. Ι.Π.: 4542/06-12-2017 Απόφαση 
που αφορά στην Ανασυγκρότηση της Πανεπιστημιακής 
Συγκλήτου ακαδ. έτους 2017-2018 (ΑΔΑ: Ω0ΣΧ46Ψ8ΝΨ- 
Ν9Ε). 

13. Τη αριθμ. 4542/06-12-2017 Απόφαση Πρύτανη 
(ΑΔΑ: Ω0ΣΧ46Ψ8ΝΨ-Ν9Ε) περί συγκρότησης Συγκλήτου 
του Ιονίου Πανεπιστημίου. 

14. Την αριθμ. 3962/15-12-2017 Απόφαση Πρύτανη 
(ΑΔΑ: ΨΠΕΣ469140-ΛΣΛ) περί συγκρότησης Συγκλήτου 
του Τ.Ε.Ι. Πελοποννήσου. 

15. Το απόσπασμα πρακτικού της Συνέλευσης του Τμή¬ 
ματος Ιστορίας του Ιονίου Πανεπιστημίου (συνεδρίαση 
9η/21 -3-201 8). 

16. Το απόσπασμα πρακτικού της Συνέλευσης του Τμή¬ 
ματος Διοίκησης Επιχειρήσεων και Οργανισμών του Τ.Ε.Ι. 
Πελοποννήσου (συνεδρίαση 5/21-3-2018). 

17. Το απόσπασμα πρακτικού της Επιτροπής Μετα¬ 
πτυχιακών Σπουδών του Ιονίου Πανεπιστημίου (2η συ¬ 
νεδρίαση /27-03-2018). 

18. Το απόσπασμα πρακτικού της Επιτροπής Μεταπτυ¬ 
χιακών Σπουδών του ΤΕΙ Πελοποννήσου (συνεδρίαση 
1/28-3-2018). 

19. Το απόσπασμα πρακτικού της Συγκλήτου του Ιονί- 
ου Πανεπιστημίου (12η συνεδρίαση /28-03-2018). 

20. Το απόσπασμα πρακτικού της Συγκλήτου του Τ.Ε.Ι. 
Πελοποννήσου (συνεδρίαση 6/28-3-2018). 

21 .Το Ειδικό Πρωτόκολλο Συνεργασίας μεταξύ των συ- 
νεργαζόμενων Τμημάτων Ιστορίας της Σχολής Ιστορίας 
και Μετάφρασης-Διερμηνείαςτου Ιονίου Πανεπιστημίου 
και Διοίκησης Επιχειρήσεων και Οργανισμών της Σχολής 
Διοίκησης και Οικονομίας του Τ.Ε.Ι. Πελοποννήσου. 

22. Τοαριθμ.πρωτ.: 1155/28-3-2014 έγγραφο της ΑΔΙΠ 
από το οποίο προκύπτει ότι έχει ολοκληρωθεί η εξω¬ 
τερική αξιολόγηση του Τμήματος Ιστορίας του Ιονίου 
Πανεπιστημίου. 

23. Το αριθμ. πρωτ. ΑΔΙΠ 1094/27-5-2016 και με αριθμ. 
πρωτ. ΤΕΙ-Π 1366/30-5-2016 έγγραφο της ΑΔΙΠ, από το 
οποίο προκύπτει ότι έχει ολοκληρωθεί η εξωτερική αξι¬ 
ολόγηση του Τ.Ε.Ι. Πελοποννήσου. (ΤοΤμήμαΔιοίκησης 
Επιχειρήσεων και Οργανισμών (Δ.Ε.Ο.) του Τ.Ε.Ι. Πελο¬ 
ποννήσου είναι Τμήμα προερχόμενο από το «Σχέδιο 
Αθηνά» (2013) και οφείλει να ολοκληρώσει ένα πλήρη 
κύκλο σπουδών πριν την αξιολόγησή του από την ΑΔΙ Π). 

24. Το γεγονός ότι από την εφαρμογή των διατάξε¬ 
ων της παρούσας απόφασης δεν προκαλείται πρόσθε¬ 
τη δαπάνη εις βάρος του τακτικού προϋπολογισμού ή 
την κρατική επιχορήγηση του Ιονίου Πανεπιστημίου, 
αποφασίζουμε: 

Την επανίδρυση από το ακαδημαϊκό έτος 2018-2019 
του Διιδρυματικού Προγράμματος Μεταπτυχιακών 
Σπουδών (Π.Μ.Σ.) με συντονίζονΤμήματοΤμήμα Ιστο¬ 
ρίας, της Σχολής Ιστορίας και Μετάφρασης-Διερμηνεί- 
ας του Ιονίου Πανεπιστημίου και συμμετέχον το Τμήμα 
Διοίκησης Επιχειρήσεων και Οργανισμών της Σχολής 
Διοίκησης και Οικονομίας του Τ.Ε.Ι. Πελοποννήσου, με 
τίτλο: «Ιστορική Δημογραφία», ως ακολούθως: 

Άρθρο 1 

Γενικές Διατάξεις 

ΤοΤμήμα Ιστορίας της Σχολής Ιστορίας και Μετάφρα¬ 
σης - Διερμηνείας του Ιονίου Πανεπιστημίου θα συνδι- 
οργανώσει και θα λειτουργήσει με το Τμήμα Διοίκησης 
Επιχειρήσεων και Οργανισμών της Σχολής Διοίκησης 
και Οικονομίας του Τ.Ε.Ι. Πελοποννήσου από το ακα¬ 
δημαϊκό έτος 2018-2019 το Διιδρυματικό Πρόγραμμα 
Μεταπτυχιακών Σπουδών (Π.Μ.Σ.) με τίτλο «ΙΣΤΟΡΙΚΗ 
ΔΗΜΟΓΡΑΦΙΑ», σύμφωνα με τις διατάξεις της παρούσας 
απόφασης και του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (Π.Μ.Σ.) «ΙΣ¬ 
ΤΟΡΙΚΗ ΔΗΜΟΓΡΑΦΙΑ», έχει ως αντικείμενο την υψηλή 
εξειδίκευση κοινωνικών επιστημόνων σε ζητήματα ουσι¬ 
ώδη που σχετίζονται με το παγκόσμιο πρόβλημα της αύ- 
ξησηςτου πληθυσμού του πλανήτη σε 8 δις ανθρώπους. 
Του ερωτήματος πόσοι θα είμαστε αύριο προηγούνται 
ερωτήματα για το πώς εκτιμήθη κε και εκτιμάται το πλη- 
θυσμιακό δυναμικό, πώς οι πληθυσμιακές διακυμάνσεις 
οδήγησαν σε αυτό τον αριθμό ανθρώπων, ποία η σχέση 
λ.χ. των οικονομικών, θεσμικών, δικαιικών, ανθρωπο- 
λογικών, νοσολογικών και οικολογικών συντελεστών 
με τον πολιτισμικό συντελεστή «γονιμικές» συμπερι¬ 
φορές στο εκάστοτε οικιστικό πλέγμα κ.λπ. Οι κρίσεις 
στις κοινωνικές και οικονομικές δομές κυριαρχούν στο 


νέο επιστημονικό πεδίο της Ιστορικής Δημογραφίας και 
οι ιστορικοί δημογράφοι εντάσσονται και συμβάλλουν 
στο γενικότερο προβληματισμό για τις κυκλικές διακυ¬ 
μάνσεις της παγκόσμιας οικονομίας και τις μακροχρό¬ 
νιες κινήσεις των πληθυσμών. Πρωταρχικό πρόβλημα 
συνιστούν οι τρόποι συλλογής των δεδομένων και οι 
τεχνικές εκτίμησης του πληθυσμού, που μεταβάλλονται 
ανάλογα με τη συγκρότηση του σύγχρονου κράτους και 
διαφοροποιούνται στα στάδια ανάπτυξής του. Η έρευνα 
και η διδασκαλία της Ι.Δ. έχουν σκοπό τη μύηση και την 
εμβάθυνση στη διασταύρωση δημογραφικών πληροφο¬ 
ριών που αφορούν ιδιαιτερότητες ή κανονικότητες των 
πληθυσμών και πραγματοποιούνται κατά τρόπον, ώστε 
να δίνονται συνδυασμένες απαντήσεις στο μεγαλύτερο 
δυνατό χρονικό και γεωγραφικό ορίζοντα μεταξύ διαφό¬ 
ρων κοινωνικών καταστάσεων. 

Σκοπός του Π.Μ.Σ. είναι η εξειδίκευση ατόμων ικανών να: 

• απαντούν σε κρίσιμα ερωτήματα μακροχρόνιας ανά¬ 
λυσης του παγκόσμιου ισοζυγίου του πληθυσμού, 

■ συλλαμβάνουν τις πολλαπλές ερμηνείες σχετικά 
με την εθελούσια μετανάστευση και την αναγκαστι¬ 
κή μετακίνηση πληθυσμών, όπως είναι οι μεταβλητές 
υπολογισμού κόστους και ωφελειών (αποκλίσεις των 
παρατηρούμενων και προσδοκώμενων εισοδημάτων 
στο ποσοστό ανεργίας, στο κόστος της μετανάστευσης 
ως και στις προϋποθέσεις μείωσής της), η λήψη συλλο¬ 
γικών αποφάσεων για τη μετανάστευση σε συνθήκες 
αβεβαιότητας και ατελειών των αγορών, η σύνδεση της 
αγοράς και της εργασίας, το μεγάλο εύρος των κοινωνι- 
κο-ιστορικών συντελεστών κ.λπ. και 

• διερευνούν και να κατανοούν ζητήματα πολιτισμικών 
συντελεστών σχετικών με τις «γονιμικές» συμπεριφορές 
υπό την επιρροή της βελτίωσης των συνθηκών υγείας, 
της ανόδου του εκπαιδευτικού επιπέδου, της διεύρυνσης 
του οικογενειακού προγραμματισμού και της μεταβολής 
των κοινωνικών αξιών, με τον εκσυγχρονισμό και την 
ανανέωση των γενεών, με την οργάνωση του οικονομι¬ 
κού και κοινωνικού βίου κ.λπ. 

Το Π.Μ.Σ. απαντά σε ερωτήματα που πηγάζουν από 
την ιστορικότητα και την επικαιρότητα προβλημάτων 
άμεσα συνδεδεμένων με την εξέλιξη του πληθυσμού 
στην Ελλάδα (λ.χ. πόλεμος, αλλαγή καλλιεργειών, ανα¬ 
κατανομή πλούτου, μεταβολή των τεχνικών, ασθένειες, 
αλλαγή ηθών, κρατική παρέμβαση, επιχειρηματικότητα, 
εθελοντισμός, εκπαίδευση, πολυ-πολιτισμική παρουσία 
και κινητικότητα κ.λπ.). Το Π.Μ.Σ. ανταποκρίνεται στο γε¬ 
νικότερο ενδιαφέρον εθνικών και διεθνών οργανισμών, 
μη κυβερνητικών οργανισμών, ασφαλιστικών εταιρειών, 
της Εκκλησίας της Ελλάδος κ.λπ. Επιδιωκόμενο αποτέ¬ 
λεσμα είναι η υψηλή εξειδίκευση των αποφοίτων του 
Προγράμματος σε θέματα μακροχρόνιας πολυ-πολιτι- 
σμικής ανάλυσης και πληθυσμιακής πολιτικής στον ευ¬ 
ρωπαϊκό χώρο, η δημιουργία δημο-οικονομικών βάσεων 
δεδομένων και η εξειδίκευση στη χρήση γεωγραφικών 
συστημάτων μακροχρόνιας ανάλυσης των πληθυσμών. 

Άμεσα ωφελούμενοι από το Πρόγραμμα είναι 1) οι 
απόφοιτοι, 2) οι προπτυχιακοί φοιτητές του Πανεπιστη¬ 
μίου καιτουΤ.Ε.Ι.,γ) οι διδάσκοντες του Προγράμματος, 
δ) η τεχνολογική και επιστημονική υποδομή των Ιδρυ- 

μάτων, ε) η αγορά εργασίας. Η διατηρησιμότητα των 
αναμενόμενων αποτελεσμάτων του Π.Μ.Σ. αποτυπώ- 
νεται στην ενίσχυση και την αναμόρφωση αντικειμένων 
διδασκαλίας και έρευνας στα Ιδρύματα που συμμετέχουν 
σε αυτό, ενώ η κοινωνικοοικονομική ωφέλεια συνίσταται 
στην αντιμετώπιση των δημογραφικών ζητημάτων ανά 
κοινωνική και πολιτισμική ομάδα με επιστημονικό τρόπο 
και στην ενίσχυση του αισθήματος της ασφάλειας που 
καλλιεργεί η γνώση των πολυ-πολιτισμικών ιδιαιτερο¬ 
τήτων για τη διοίκηση και τον πολίτη. Οι απόφοιτοι του 
Προγράμματος μπορούν να απορροφηθούν από τη Στα¬ 
τιστική Υπηρεσία, τις Ασφαλιστικές Εταιρείες, τις Υπηρε¬ 
σίες Στατιστικής Τραπεζών, Νοσοκομείων, Στρατού, τις 
Εταιρείες Δημοσκοπήσεων, τις Κοινωνικές και Οικονομι¬ 
κές Υπηρεσίες Ιδιωτικών και Δημοσίων Οργανισμών σε 
περιφερειακό, εθνικό, ευρωπαϊκό και διεθνές επίπεδο, 
από Ερευνητικά Κέντρα, Α.Ε.Ι., κρατικούς και διεθνείς 
οργανισμούς, υπηρεσίες της Ευρωπαϊκής Ένωσης, προ¬ 
γράμματα ανασυγκρότησης Τρίτων Χωρών, υπηρεσίες 
εξωτερικών υποθέσεων του Κράτους κλπ.Το Πρόγραμ¬ 
μα καθίσταται καινοτόμο καθώς 1) με τη μελέτη και την 
επεξεργασία ενός πλήθους πολυ-πολιτισμικών γνώσε¬ 
ων διαχρονικού χαρακτήρα τις μετατρέπει σε εργαλείο 
κοινωνικής προσφοράς σε διάφορους τομείς δη μοσίων 
υπηρεσιών και επιχειρήσεων σε εθνικό επίπεδο, 2) δημι¬ 
ουργεί μια εθνική πρωτοπορία στον τομέα αποδοχής και 
ένταξης κοινωνικών ομάδων και ατόμων ποικίλης πολι¬ 
τισμικής προέλευσης και 3) δημιουργεί, σε υπερεθνικό 
επίπεδο, τις προϋποθέσεις εμπέδωσης του αισθήματος 
ασφάλειας πολιτών ενταγμένων σε κοινά εθνικά σύνορα 
αλλά με διαφορετικές πολιτισμικές προσλαμβάνουσες. 

Έμμεσα ωφελούμενοι από τη γνώση που διαχέεται 
από τους αποφοίτους του Προγράμματος, με τη μορ¬ 
φή παροχής δημόσιων υπηρεσιών και επιχειρηματικών 
πρωτοβουλιών, είναι: 

■ οι Περιφέρειες που αντιμετωπίζουν δημογραφικά 
προβλήματα και ζητήματα διάχυσης των υπηρεσιών, 

• οι ειδικευμένοι διεθνείς οργανισμοί, που θα έχουν τη 
δυνατότητα στελέχωσήςτους από δημογράφους με πο¬ 
λιτισμική ειδίκευση, γνώση των ιστορικών παραμέτρων 
και ικανότητα μακροχρόνιων επεξεργασιών δημο-οικο- 
νομικών δεδομένων, 

■ οι ασφαλιστικές επιχειρήσεις, οι υπηρεσίες κοινω¬ 
νικής πρόνοιας κ.λπ, που θα έχουν τη δυνατότητα χρη¬ 
σιμοποίησης εξειδικευμένων στελεχών στην άσκηση 
πολιτικής οικογενειακού προγραμματισμού, υγείας, εκ¬ 
παίδευσης και διοίκησης κ.λπ. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στην «ΙΣΤΟΡΙΚΗ ΔΗΜΟΓΡΑΦΙΑ» με τις εξής 
ειδικεύσεις: 

α. ΚΟΙΝΩΝΙΑ ΚΑΙ ΟΙΚΟΝΟΜΙΑ 

β. ΕΚΠΑΙΔΕΥΣΗ ΚΑΙ ΔΙΟΙΚΗΣΗ 

γ. ΥΓΕΙΑ 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί κάτοχοι τίτλου πρώτου κύ¬ 


κλου σπουδών Πανεπιστημίων καιΤ.Ε.Ι. της ημεδαπής ή 
ομοταγών ιδρυμάτων της αλλοδαπής, σύμφωνα με τις 
διατάξεις του άρθρου 34 του ν.4485/2017. 

Άρθρο 5 

Χρονική διάρκεια 

Η χρονική διάρκεια σπουδών για την απονομή του 
Διπλώματος Μεταπτυχιακών Σπουδών ορίζεται σε τέσ¬ 
σερα (4) εξάμηνα. 

Άρθρο 6 

Πρόγραμμα μαθημάτων 

Το Πρόγραμμα Σπουδών του Π.Μ.Σ. «Ιστορική Δη¬ 
μογραφία» βασίζεται στη διδασκαλία σεμιναριακών 
μαθημάτων τα οποία είναι εξαμηνιαία και κάθε κύκλος 
σπουδών που οδηγεί σε Δ.Μ.Σ. περιλαμβάνει διδακτική 
παρακολούθηση (θεωρία, φροντιστηριακές ασκήσεις), 
ερευνητική απασχόληση και εργαστηριακές ασκήσεις. 
Το πρόγραμμα σπουδών είναι δομημένο σε τέσσερα 
εξάμηνα. Στα πρώτα δύο εξάμηνα γίνεται διδασκαλία 
σεμιναριακών μαθημάτων κορμού, στο τρίτο εξάμηνο 
μαθήματα ειδίκευσης και στο τελευταίο εξάμηνο οι φοι¬ 
τητές εκπονούν τη διπλωματική τους εργασία.Το σύνολο 
των πιστωτικών μονάδων για την απόκτηση του Δ.Μ.Σ. 
ανέρχεται σε 120 πιστωτικές μονάδες (ΕΈΤ5). 

Τα μαθήματα και η κατανομή τους ανά εξάμηνο καθώς 
και οι κύκλοι των σεμιναρίων παρουσιάζονται στον ακό¬ 
λουθο πίνακα, στον οποίο αναφέρονται και οι πιστωτικές 
μονάδες που αντιστοιχούν σε κάθε μάθημα: 


ΠΙΝΑΚΑΣ ΜΑΘΗΜΑΤΩΝ 

ΤΟΥ Π.Μ.Σ. «ΙΣΤΟΡΙΚΗ ΔΗΜΟΓΡΑΦΙΑ» 

ΑΝΑ ΕΞΑΜΗΝΟ ΚΑΙ ΠΙΣΤΩΤΙΚΕΣ ΜΟΝΑΔΕΣ/ΕΈΤ5 

Α 

Α'Εξάμηνο 

Υ 

ΠΙΣΤΩΤΙΚΕΣ 

ΜΟΝΑΔΕΣ/ 

Ε0Τ5 

1 

Ιστορία και Πληθυσμοί (Προμο- 
ντέρνα και Μοντέρνα Δημογραφική 
Περίοδος) 

Υ 

10 

2 

Η Δημογραφία στον Αρχαίο Κόσμο, 
στο Βυζάντιο-Μεσαίωνα και στη 
Νεότερη Εποχή 

Υ 

10 

3 

Μακροχρόνια Δημογραφική Έρευ¬ 
να και Ανάλυση, πηγές και τεχνικές 

Υ 

10 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ/ΕΟΤ5 

30 

Β 

Β'Εξάμηνο 

Υ 

ΠΙΣΤΩΤΙΚΕΣ 

ΜΟΝΑΔΕΣ/ 

Ε0Τ5 

1 

Στατιστική, Τεχνικές Υπολογισμού 
του Πληθυσμού, Γεωγραφικές απο¬ 
τυπώσεις 

Υ 

10 

2 

Εκπαίδευση - Οικονομία και Διοί¬ 
κηση 

Υ 

10 

3 

Νοσηρότητα και Υγεία 

Υ 

10 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ/ΕΟΤ5 

30 

Γ 

Γ' Εξάμηνο 

Υ 

ΠΙΣΤΩΤΙΚΕΣ 

ΜΟΝΑΔΕΣ/ 

Ε(ΓΓ5 


Μαθήματα ειδίκευσης "Υγεία" 



1 

Θνησιμότητα και Νοσηρότητα 16ος 
και 19ος αι. 

Υ 

15 

2 

Θνησιμότητα και Νοσηρότητα 20ος 
και 21ος αι. 

Υ 

15 


Μαθήματα ειδίκευσης "Κοινωνία και 
Οικονομία" 



1 

Δημογραφία και Οικονομία κατά την 
Προβιομηχανική και Βιομηχανική πε¬ 
ρίοδο 

Υ 

15 

2 

Οικονομικο-δημογραφική ανάλυση 
του 20ου και του 21 ου αι. 

Υ 

15 


Μαθήματα ειδίκευσης "Εκπαίδευση 
και Διοίκηση" 



1 

Δημογραφική έρευνα και ανάλυση 
της Εκπαίδευσης και της Διοίκησης 
κατά τον 19ο και τον 20ο αι. 

Υ 

15 

2 

Δημογραφική έρευνα και ανάλυση 
της Εκπαίδευσης σε σύγχρονα ζητή¬ 
ματα κατά τον 21ο αι. 

Υ 

15 

ΣΥΝΟΔΟ ΠΙΣΤΩΤΙΚΩΝ ΜΟΝΑΔΩΝ/Ε0Τ5 

30 (ανά 
κατεύ¬ 
θυνση) 

Γ 

Δ'Εξάμηνο 

Υ 

ΠΙΣΤΩΤΙΚΕΣ 

ΜΟΝΑΔΕΣ/ 

Ε0Τ5 

Δ 

Εκπόνηση Διπλωματικής Εργασίας 

Υ 

30 


Τροποποίηση του προγράμματος σπουδών και ανα¬ 
κατανομή μεταξύ των εξαμήνων μπορεί να γίνει με απο¬ 
φάσεις των αρμοδίων οργάνων και ακολουθείται από 
αντίστοιχη τροποποίηση του Κανονισμού Μεταπτυχι¬ 
ακών Σπουδών. 

Άρθρο 7 

Γλώσσα Διδασκαλίας 

Η γλώσσα διδασκαλίας των μαθημάτων και εκπό¬ 
νησης της διπλωματικής εργασίας είναι η ελληνική. Οι 
φοιτητές, ωστόσο, θα πρέπει να διαθέτουν επαρκείς 
γνώσεις της αγγλικής, τουλάχιστον, γλώσσας, προκει- 
μένου να αντεπεξέρχονται στη μελέτη βιβλιογραφίας, 
ξένου αρχειακού υλικού και, γενικότερα, στις ανάγκες 
αρτιότερης έρευνας. 

Άρθρο 8 

Αριθμός εισακτέων 

Ο αριθμός των εισακτέων στο Π.Μ.Σ. ορίζεται, κατ' 
ανώτατο όριο, σε είκοσι πέντε (25) άτομα κατ'έτος (σε 
περίπτωση που ο αριθμός όσων ισοβαθμούν στις κατα¬ 
τακτήριες εξετάσεις υπερβαίνει τους 25, εισάγονται όλοι 
οι ισοβαθμήσαντες). 

Άρθρο 9 

Προσωπικό 

Το διδακτικό προσωπικό του Τμήματος Ιστορίας του 
Ιονίου Πανεπιστημίου καθώς και του Τμήματος Διοίκησης 


Επιχειρήσεων και Οργανισμών του Τ.Ε.Ι. Πελοποννήσου 
επαρκεί για την κάλυψη των βασικών αναγκών του Προ¬ 
γράμματος. Αναλυτικά: Στο Π.Μ.Σ. θα απασχοληθούν μέλη 
Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π. ή αφυπηρετήσαντα 
μέλη Δ.Ε.Π. του Τμήματος Ιστορίας του Ιονίου Πανεπιστη¬ 
μίου ή διδάσκοντες σύμφωνα με το π.δ. 407/1980 (ΑΊ12), 
ή το άρθρο 19 του ν. 1404/1983 (Α' 173), ή την παρ. 7 του 
άρθρου 29 του ν. 4009/2011, μέλη Δ.Ε.Π. άλλων 

Τμημάτων του ιδίου ή άλλων Α.Ε.Ι, μέλη Δ.Ε.Π. του συ- 
νεργαζόμενουΤ.Ε.Ι. Πελοποννήσου ή άλλωνΤ.Ε.Ι., καθώς 
και αφυπηρετήσαντες από τα Ιδρύματα αυτά, ή ερευνη¬ 
τές από ερευνητικά κέντρα της ημεδαπής, όπως επίσης 
καταξιωμένοι επιστήμονες της αλλοδαπής που έχουν 
θέση ή προσόντα καθηγητή ή ερευνητή σε ερευνητικό 
κέντρο, καλλιτέχνες ή επιστήμονες αναγνωρισμένου κύ¬ 
ρους με εξειδικευμένες γνώσεις ή σχετική εμπειρία στο 
γνωστικό αντικείμενο του Π.Μ.Σ., για την κάλυψη των 
εκπαιδευτικών αναγκών του Προγράμματος, σύμφωνα 
με τις διατάξεις του άρθρου 36 του ν. 4485/2017. Η γραμ¬ 
ματειακή υποστήριξη του Π.Μ.Σ. διασφαλίζεται από τον 
προϋπολογισμό του. 

Άρθρο 10 

Υλικοτεχνική Υποδομή 

Για τη λειτουργία του Π.Μ.Σ. θα χρησιμοποιηθεί η υλι¬ 
κοτεχνική υποδομή (αίθουσα, βιβλιοθήκη-εργαστήριο, 
μηχανογραφικός εξοπλισμός κ.λπ.) που έχει εξασφαλι¬ 
στεί από προμήθειες των προηγούμενων ετών λειτουρ¬ 
γίας του Π.Μ.Σ., καθώς και η υφιστάμενη (ή μέρος της 
υφιστάμενης) αντίστοιχη υποδομή του Ιονίου Πανεπι¬ 
στημίου και του Τμήματος Ιστορίας. 

Άρθρο 11 

Διάρκεια Αειτουργίας 

Το Π.Μ.Σ. θα λειτουργήσει για ΠΕΝΤΕ (5) έτη, μέχρι και 
το ακαδημαϊκό έτος 2022-2023. 

Άρθρο 12 

Χρηματοδότηση -Κόστος Αειτουργίας 

Το κόστος λειτουργίας του Π.Μ.Σ. θα καλυφθεί από 
τα τέλη φοίτησης, το οποίο ανέρχεται σε 500 ευρώ ανά 
εξάμηνο, καθώς και από άλλες πηγές, όπως δωρεές, πα¬ 
ροχές, κληροδοτήματα, χορηγίες φορέων δημοσίου ή 
ιδιωτικού τομέα γενικά, νομικών ή φυσικών προσώπων, 
ή πόροι από ερευνητικά προγράμματα, κοινοτικά προ¬ 
γράμματα, επιχορηγήσεις, κ.λπ. Εφόσον ο αριθμός των 
μεταπτυχιακών φοιτητών που θα ενταχθούν στο Π.Μ.Σ. 
δεν είναι ο αναμενόμενος ή εμπίπτει στις διατάξεις της 
παραγράφου 2 του άρθρου 35 του ν. 4485/2017, είναι αυ¬ 
τονόητο ότι κάποιες από τις προυπολογισθείσες δαπάνες 
που σχετίζονται με την άμεση ανταποδοτικότητα προς 
τους φοιτητές θα περικοπούν αναλογικά. Το υπόλοιπο 
των απαιτούμενων για τη λειτουργία του προγράμματος 
δαπανών θα καλυφθεί με κάποιον (ή με συνδυασμό) από 
τους ακόλουθους τρόπους χρηματοδότησης: δωρεές, 
παροχές, κληροδοτήματα, χορηγίες κ.λπ. 

Το συνολικό ετήσιο κόστος λειτουργίας του Π.Μ.Σ. 
εκτιμάται στο ποσό των 17.000 ευρώ. Το 70% του ποσού 
αυτού (11.900 ευρώ) αφορά, σύμφωνα με το άρθρο 37 
παράγραφος 4α του ν. 4485/2017, τα λειτουργικά έξοδα 

του Προγράμματος, τα οποία αναλύονται σε κατηγορίες 
δαπανών ως εξής: 


Κατηγορίες Λειτουργικών Δαπανών 

Ποσά 

σε€ 

Δαπάνες χορήγησης υποτροφιών σε μεταπτυ¬ 
χιακούς φοιτητές 

500 

Δαπάνες αναλωσίμων 

500 

Δαπάνες Μετακινήσεων Διδασκόντων του 
Π.Μ.Σ. 

2.500 

Αμοιβές διδασκαλίας τακτικού προσωπικού 
του Α.Ε.Ι. καιΤ.Ε.Ι. 

3.000 

Αμοιβές διδασκαλίας εξωτερικών συνεργα¬ 
τών από την ημεδαπή ή την αλλοδαπή (παρ. 
5 άρθρο 36 ν. 4485/2017) 

1.000 

Αμοιβές διοικητικής και τεχνικής υποστήριξης 

3.500 

Λοιπές Δαπάνες (έξοδα δημοσιότητας, προ¬ 
βολής, αγοράς εκπαιδευτικού υλικού, οργά¬ 
νωσης συνεδρίου, δαπάνες εργασιών πεδίου) 

900 

ΣΥΝΟΛΟ ΕΞΟΔΩΝ 

11.900 


Το υπόλοιπο 30% του ετησίου κόστους λειτουργίας 
του Π.Μ.Σ. αφορά στην κάλυψη λειτουργικών εξό¬ 
δων του Ιδρύματος (άρθρο 37, παράγραφος 4β του 
ν. 4485/2017) και εκτιμάται στο ποσό των 5.100 ευρώ. 

Το κόστος λειτουργίας του ΔΠΜΣ θα καλύπτεται από 
τέλη φοίτησης, τα οποία ανέρχονται στο ποσό των 2.000 
ευρώ. 

Άρθρο 13 

Μεταβατικές διατάξεις 

Τυχόν θέματα που δεν ρυθμίζονται με την παρούσα θα 
ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα, σύμφωνα με την 
εκάστοτε ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 26 Ιουνίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























